اوکراینا دؤولت باشقانی ولودیمیر زلنسکی، باتی اؤلکه‌لرین‌دن داها چوخ سلاح یاردیمی طلب ائتدی.
آوروپا سفری اؤنجه‌سی باشکند کیئوده فرانسانین «لو فیگارو» و آلمانیانین «در ایشپیگل» قزئتلرینه اؤزل موصاحیبه وئرن زلنسکی، روسیا درولت باشقانی ولادیمیر پوتینین اوکراینایا قارشی ساواشی قازاندیغی تقدیرده دورمایاراق باشقا اؤلکه‌لره ده عینی شئیی ائد‌جگینی ادعا ائتدی.
"باتیلی لیدئرلرله روس سالدیریلارینی دوردورمالاری اوچون هر گون دانیشدیم. اونلاردان بیزه داها چوخ سلاح وئرمه‌لرینی و روسیایا قارشی علاوه تحریملر تطبیق ائتمه‌لرینی ایسته‌دیم" ایفاده‌سینی ایشله‌دن زلنسکی، باتی اؤلکه‌لرینی ساواشدان اؤنجه روسیایا قارشی تحریم قراری قبول ائتمه‌دیکلرینه گؤره تنقید ائتدی.
آوروپالیلارین قیریم و دونباس باهاسینا ساواشی تئز بیر زاماندا دوردورماق ایستدیکلرینی وورغولایان زلنسکی، روسیانین اوکراینا ایله ساواشی دوردورمایاجاغینا دقت چکدی.
